 2 Ihe E Mere 18  Jehọshafat wee nwee akụnụba na ùgwù nke ukwuu; ma ya na Ehab gọrọ ọgọ.Mgbe ọtụtụ afọ gasịrị, ọ gakwuuru Ehab na Sameria; Ehab wee chụọ ọtụtụ atụrụ na ehi nàjà nihi ya nakwa nihi ndị ya na ha so. O wee malite ịrata ya ka o soro ya gaa buso Remọt-gilied agha.Ehab eze Izrel wee sị Jehọshafat eze Juda: Ị ga-eso m gaa Remọt-gilied? O wee sị ya: Mụ na gị bụ otu, ndị m na ndị gị bụkwa otu, anyị ga-eso gị buo agha.Otú ọ dị, Jehọshafat sịrị eze Izrel: Biko, burugodị ụzọ jụta ihe Jehova ga-ekwu.Eze Izrel wee kpọkọta ndị amụma, narị ndị ikom anọ, wee sị ha: Ọ bụ anyị gaa buso Remọt-gilied agha, ka ọ bụ mụ agala? Ha wee na-asị: Gawa, ezi Chineke ga-enyefekwa ya naka eze.Ma Jehọshafat sịrị: Ọ bụ na e nweghị onye ọzọ bụ onye amụma Jehova nebe a? Ka anyị jụọkwa ase site nọnụ ya.Eze Izrel wee sị Jehọshafat: A ka nwere otu nwoke a ga-esi nọnụ ya jụọ Jehova ase, ma akpọrọ m ya asị, nihi na ọ dịghị eburu m amụma ihe ọma kama ọ bụ amụma ihe ọjọọ ka ọ na-eburu m ụbọchị ya niile. Ọ bụ Mịkaya nwa Imla. Otú ọ dị, Jehọshafat sịrị: Eze, ekwula otú ahụ.Eze Izrel wee kpọọ otu onye na-eje ozi nobí eze wee sị ya: Kpọta Mịkaya nwa Imla ọsọ ọsọ.Eze Izrel na Jehọshafat eze Juda nọ, onye nke ọ bụla nocheeze ya, yirikwa uwe ndị eze, ha nọkwa ọdụ nebe nzọcha mkpụrụ nke dị nọnụ ụzọ ámá Sameria; ndị amụma niile ahụ nọ na-eme dị ka ndị amụma nihu ha.Zedekaya nwa Keneana meere onwe ya mpi ígwè wee sị: Nke a bụ ihe Jehova kwuru, Ị ga-eji mpi ndị a na-asọ ndị Siria ruo mgbe i kpochapụrụ ha.Ndị amụma niile ọzọ nọkwa na-ebu otu ihe ahụ namụma, na-asị: Gbagoo Remọt-gilied nwee ihe ịga nke ọma, Jehova ga-enyefekwa ya naka eze.Onye ozi ahụ nke gara ịkpọ Mịkaya gwara ya, sị: Lee! Okwu ndị amụma na-agwa eze dịcha mma; biko, ka okwu gị dịrị ka nke otu nime ha, kwuo ihe dị mma.Ma Mịkaya sịrị: Dị nnọọ ka Jehova dị ndụ, ihe Chineke m ga-ekwu, ọ bụ ya ka m ga-ekwu.O wee bịakwute eze, eze wee sị ya: Mịkaya, ọ bụ anyị gaa Remọt-gilied buo agha, ka ọ bụ mụ agala? Ozugbo ahụ, ọ sịrị: Gbagoo nwee ihe ịga nke ọma; a ga-enyefe ha naka unu.Eze wee sị ya: Ugboro ole ka m ga-eme ka ị ṅụọ iyi na ị gaghị agwa m ihe ọ bụla ma ọ bụghị naanị eziokwu naha Jehova?O wee sị: Nezie, m na-ahụ ka a chụsasịrị ndị Izrel niile nugwu, dị ka atụrụ na-enweghị onye na-azụ ha. Jehova wee sị: Ọ dịghị ndị nwe ndị a. Ka onye ọ bụla nime ha laghachi nụlọ ya nudo.Eze Izrel wee sị Jehọshafat: Ọ bụ na mụ agwaghị gị, sị, Ọ gaghị ebu amụma ọma banyere m, kama ọ bụ amụma ọjọọ?O wee gaa nihu ịsị: Ya mere, nụrụnụ okwu Jehova: M na-ahụ ka Jehova nọ ọdụ nocheeze ya nakwa ka ụsụụ ndị agha niile nke eluigwe guzo naka nri ya nakwa naka ekpe ya.Jehova wee sị, Ònye ga-arafu Ehab eze Izrel ka o wee gaa nwụọ na Remọt-gilied? Ha wee na-ekwu okwu, onye nke a kwuo nke a, onye nke a ekwuo nke a.Nikpeazụ, otu mmụọ pụtara wee guzo nihu Jehova, sị, Mụ onwe m ga-arafu ya. Jehova wee sị ya, Olee otú ị ga-esi rafuo ya?O wee sị, M ga-aga ghọọ mmụọ nrafu nọnụ ndị amụma ya niile. O wee sị, Ị ga-arafu ya, ị ga-emerikwa. Gaa mee otú ahụ.Lee, Jehova etinyewo mmụọ nrafu nọnụ ndị amụma gị ndị a; ma Jehova ekwuwo na ọdachi ga-adakwasị gị.Zedekaya nwa Keneana wee bịaruo nso maa Mịkaya ụra, sị: Olee nnọọ otú mmụọ Jehova si hapụ m gaa gwawa gị okwu?Mịkaya wee sị: Lee! Ị ga-ahụ otú o si mee nụbọchị ahụ mgbe ị ga-abanye nọnụ ụlọ gị dị nime ime zoo.Eze Izrel wee sị: Kpọrọnụ Mịkaya kpọghachiri Emọn bụ onyeisi obodo nakwa Joash nwa eze.Unu ga-asịkwa, Nke a bụ ihe eze kwuru: Tụbanụ onye a nụlọ mkpọrọ, na-enyekwanụ ya obere ihe oriri na obere mmiri ruo mgbe m lọtara nudo.Mịkaya wee sị: Ọ bụrụ na e nwee ka i si lọta nudo, mara na Jehova agwaghị m okwu. O kwukwara, sị: Nụrụnụ ya, unu niile.Eze Izrel na Jehọshafat eze Juda wee gbagoo Remọt-gilied.Eze Izrel wee sị Jehọshafat: M ga-ejigharị ejiji wee banye nọgbọ agha, ma gị onwe gị, yiri uwe gị. Eze Izrel wee jigharịa ejiji, e mesịa, ha banyere nọgbọ agha.Ma Eze Siria nyere ndị isi ụgbọ ịnyịnya ya iwu, sị: Unu alụsola ma onye nta ma onye ukwu ọgụ, ma e wezụga naanị eze Izrel.O wee ruo na ozugbo ndị isi ụgbọ ịnyịnya ahụ hụrụ Jehọshafat, ha kwuru nobi ha, sị: Ọ bụ eze Izrel. Ha wee tụgharịa ibuso ya agha; Jehọshafat wee malite iti mkpu enyemaka, Jehova wee nyere ya aka, Chineke wee rara ha ozugbo pụọ nebe ọ nọ.O wee ruo na ngwa ngwa ndị isi ụgbọ ịnyịnya hụrụ na ọ bụghị eze Izrel, ozugbo ahụ ha kwụsịrị ịchụ ya wee laghachi.E nwere otu nwoke nke gbara ụta nebughị onye ọ bụla nobi, ma ọ gbatara ya eze Izrel nagbata ebe ejiji agha ya nwere njikọ, o wee sị onye na-anya ụgbọ ịnyịnya ya: Tụgharịa, bupụ m nọgbọ agha a, nihi na e merụwo m ahụ nke ukwuu.Agha ahụ nọ na-esiwanye ike nụbọchị ahụ, e wee kwụwa eze Izrel ọtọ nụgbọ ịnyịnya ahụ chee ya ihu nebe ndị Siria nọ ruo mgbede; o wee nwụọ mgbe anyanwụ dara. 